laion/Wikipedia-Exotic huggingface dataset:
בנג'מין טיידי

בנג'מין אופיימי טיידי (באנגלית: Benjamin Opeyemi Teidi; נולד ב-5 במאי 1994 בלאגוס שבניגריה) הוא כדורגלן ניגרי המשחק בעמדת הקשר האחורי. טיידי החל את הקריירה המקצוענית שלו בקבוצות גגרה, גוריה לנצ'חותי, אלגתי מרנאולי, אימרתי חוני ומראני מרתווילי, בהן שיחק במסגרת ליגת העל הגאורגית וליגת המשנה הגאורגית. ב-10 ביולי 2018 חתם טיידי בלייפאיה מליגת העל הלטבית. ב-29 ביולי ערך את הופעת הבכורה שלו במועדון, בניצחון 2–6 על ולמיירה במסגרת המחזור ה-16 בליגה לעונת 2018. בסך הכל ערך חמש הופעות ליגה במדי המועדון. ב-1 בינואר 2019 חתם טיידי בדינמו בתומי מליגת העל הגאורגית. הוא שיחק במועדון במשך ארבע עונות, בהן ערך 101 הופעות ליגה והבקיע שבעה שערים. הוא זכה עם המועדון באליפות גאורגיה ובסופר קאפ הגאורגי. דינמו בתומי אליפות גאורגיה (1): 2021 הסופר קאפ הגאורגי (1): 2022 בנג'מין טיידי, באתר Transfermarkt בנג'מין טיידי, באתר Soccerway בנג'מין טיידי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בנג'מין טיידי".
יחסי דנמרק – מזרח טימור

יחסי דנמרק–מזרח טימור הם יחסי החוץ בין דנמרק ומזרח טימור. ה-"IWGIA" היה ארגון לא ממשלתי בדנמרק שפעל למען עצמאותה של מזרח טימור מאינדונזיה. בשנת 2003 כוננו יחסים דיפלומטיים בין דנמרק למזרח טימור. דנמרק השתתפה במינהל הביניים של האו"ם למזרח טימור (UNTAET), משלחת התמיכה של האו"ם במזרח טימור (UNMISET), משרד האו"ם במזרח טימור (UNOTIL) ובנציגות המשולבת של האו"ם במזרח טימור (UNMIT). הדיפלומט הדני פין רסק-נילסן היה מתאם האו"ם ונציג של UNDP בין השנים 1999–2002 וסגן הנציג המיוחד של האו"ם למזרח טימור וסגן ראש UNMIT משנת 2006 עד שהפך לנציג המיוחד של האו"ם למזרח טימור בעצמו ב-2012. בשנת 2012, דנמרק שלחה צוות לבחירות במזרח טימור כחלק ממשלחת המשקיפים על הבחירות של האיחוד האירופי. בעוד הלשכה לסטטיסטיקה של מזרח טימור לא דיווחה על קשרי מסחר בין מזרח טימור ודנמרק לשנת 2016, היא כן רשמה יבוא מדנמרק בשווי 324,000 דולר לשנת 2018, והציבה את דנמרק כמדינת המקור ה-32. לכך נוסף יבוא של רכב למזרח טימור בשווי 62,448 דולר מגרינלנד. דנמרק מיוצגת במזרח טימור באמצעות שגרירותה בג'קרטה, אינדונזיה. מזרח טימור מיוצגת בדנמרק באמצעות שגרירותה בבריסל, בלגיה. מדיה וקבצים בנושא יחסי דנמרק – מזרח טימור בוויקישיתוף ETAN: List of East Timor Support and Solidarity Groups Worldwide, abgerufen am 24. Januar 2018. Präsident Osttimors: PRESIDENT OF THE REPUBLIC ACCEPTED CREDENTIAL LETTERS FROM AMBASSADORS OF DENMARK, BANGADESH AND ISRAEL, 24. Februar 2018, abgerufen am 25. Februar 2018. Nassrine de Rham-Azimi,Li Lin Chang: The United Nations Transitional Administration in East Timor (UNTAET): Debriefing and Lessons. Report of the 2002 Tokyo Conference, ISBN 90-411-2069-6 UNMISET - Facts and Figures Außenministerium Osttimors: File. No.: 46.H.5.NIRAS.2013., abgerufen am 25. Januar 2018. Direcção-Geral de Estatística: External Trade Statistics Annual Reports 2018, abgerufen am 17. April 2019. Außenministerium Dänemarks: Danmark i Østtimor, abgerufen am 25. Januar 2018.
ארנלדו פומודורו

ארנלדו פומודורו (Arnaldo Pomodoro; נולד במוֹרצ'אנוֹ (אנ') שבמחוז אמיליה-רומאניה, איטליה,‏ 23 ביוני 1926) הוא פַּסָּל איטלקי, צורף ומעצב תפאורות מן הבולטים באמני איטליה בדורנו. חי ופועל במילאנו. בתום מלחמת העולם השנייה למד הנדסה והועסק בעיריית פזארו כמודד ויועץ בתחום של שיקום מבנים. בתקופה זו החל להתמחות בצורפות. עבד יחד עם אחיו, ג'ו פומודורו (Gio Pomodoro), אף הוא פַּסָּל, צורף ומעצב תפאורות, וב-1954 קבעו את בסיסם במילאנו. בד בבד החל בעבודות הפיסול הגדולות שבהן נודע. יצירותיו הבולטות מעוצבות כגופים גאומטריים בסיסיים – גליל, קובייה, פירמידה, דיסק וכדור, על פי רוב יצוקים ממתכת. הנודעים מכולם הם כדורי הברונזה הגדולים, "ספֵירה בתוך ספֵירה" (איט') (אנ'), והם מוכרים גם בכינויים "הכדור הגדול", או "כדור פומודורו". לכל גרסותיהם משותף דימוי של כדור, שקליפתו המלוטשת סדוקה ומבוקעת וקרביו מסגירים גופים גאומטריים מופשטים, הנדמים במקרים רבים למעין מנגנון מכני. פסלים אלה נתונים לפרשנויות רבות ומגוונות. יצירותיו של ארנלדו פומודורו מעטרות חללים ציבוריים במקומות רבים באיטליה ומחוצה לה ואצורים במוזיאונים מובילים ברחבי העולם, בהם מטה האומות המאוחדות בניו יורק, במוזיאוני הוותיקן, חזית ספריית ברקלי בטריניטי קולג' בדבלין, מוזיאון דה יונג (אנ') בסן פרנסיסקו, המוזיאון הפתוח בהאקונה ביפן, גן הפסלים של מוזיאון הירשהורן בוושינגטון הבירה, המוזיאון לאמנות מודרנית במוסקבה (אנ') ואף מוזיאון טהראן לאמנות עכשווית. יצירותיו כלולות באוסף מוזיאון ישראל ובאוסף הלן וזיגפריד וולוך במוזיאון תל אביב לאמנות. פסל "הכדור" שלו מוצב בבניין הסנאט של אוניברסיטת תל אביב. ב-1999 נוסדה "קרן ארנלדו פומודורו" במילאנו כמרכז לתיעוד יצירותיו. ארנלדו פומודורו זכה במשך חייו באותות הוקרה רבים. על מעמדו בזירת האמנות באיטליה מעידה, בין היתר, הצבת דימוי של "כדור פומודורו" בסמליל של המכונים האיטלקיים לתרבות. "העיגול הגדול"; אנדרטה לזכרו של גאורג ביכנר בכיכר הנושאת את שמו בעיר דרמשטט, גרמניה, 1974 "המאה העשרים"; סמוך להיכל הספורט פאלאלוטומטיקה ברומא, הוצב ב-2004 "קשת האבות המייסדים"; כיכר גריבלדי, טיבולי, 2009 "הכדור הגדול"; טריניטי קולג', דבלין, 1992 "שְׁלָשָׁה"; פארק קולגיו בורומאו (אנ') בעיר פאביה, 1979 "חרטום הספינה"; מצבת קברם של פדריקו פליני, רעייתו ג'ולייטה מזינה ובנם בעיר רימיני, 1994 מדיה וקבצים בנושא ארנלדו פומודורו בוויקישיתוף אתר האינטרנט הרשמי של ארנלדו פומודורו (באנגלית) על ארנלדו פומודורו באתר מוזיאון סולומון ר. גוגנהיים (באנגלית) מבחר מעבודותיו ארנלדו פומודורו, באתר Discogs (באנגלית) "מדרגות השמש", פֶּסֶּל חוצות של ג'ו פומודורו בקמפוס אוניברסיטת תל אביב "לוח חשבון" (1964) Fondazione Arnaldo Pomodoro
קרן האמירויות

קרן האמירויות היא קרן פילנתרופית שהוקמה על ידי ממשלת אבו דאבי. קרן האמירויות הושקה באפריל 2005 כיוזמה של שייח' מוחמד בן זאיד אאל נהיאן, יורש העצר של אבו דאבי וסגן המפקד העליון של הכוחות המזוינים של איחוד האמירויות הערביות. בשנת 2012, קרן האמירויות הושקה מחדש תחת השם "קרן האמירויות לפיתוח הנוער". הקרן מבצעת השקעות חברתיות בנוער, באמצעות שש תוכניות מפתח: Takatof, תוכנית התנדבות. כפ"ת, תוכנית להעצמת נוער. Sanid, להכשרת מתנדבים לשעת חירום. תוכנית אוריינות פיננסית, תוכנית לימוד כיצד לנהל את הכספים האישיים ו-Kayani, תוכנית לפיתוח מיזמים חברתיים ברי קיימא, המספקים מקומות עבודה לנוער עם מוגבלות. קרן האמירויות מנהלת גם את תוכנית מענקי ההשכלה הגבוהה של שייח' מוחמד בין זאיד, שתמכה ב-78 בוגרי אוניברסיטת זאיד, שלמדו יחד 58 תוארי מאסטר ו-15 דוקטורים מאיחוד האמירויות ומאוניברסיטאות בינלאומיות. אתר האינטרנט הרשמי של קרן האמירויות "The Emirates Foundation for Youth Development: A Local Model for Supporting Young Entrepreneurs". Wamda (באנגלית). נבדק ב-2021-07-11. "Sheikh Mohamed Bin Zayed Higher Education Grant 2021 recipients announced". wam. נבדק ב-2021-07-11.
יחסי דנמרק–המלדיביים

יחסי דנמרק–המלדיביים הם יחסי החוץ בין דנמרק לבין המלדיביים. שתי המדינות כוננו יחסים דיפלומטיים ב-8 בנובמבר 1982. שתי המדינות משתפות פעולה בעיקר בארגונים בינלאומיים, ובכלל זה באו"ם. המלדיביים מיוצגת בדנמרק באמצעות שגרירותה בברלין, גרמניה. דנמרק מיוצגת במלדיביים באמצעות שגרירותה בניו דלהי, ובנוסף מחזיקה קונסוליית כבוד במאלה. מדיה וקבצים בנושא יחסי דנמרק–המלדיביים בוויקישיתוף דנמרק בהודו באתר משרד החוץ הדני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אסטבן אלברדו

אסטבן אלברדו בראון (בספרדית: Esteban Alvarado Brown; נולד ב-28 באפריל 1989) הוא כדורגלן קוסטה ריקאי המשחק בעמדת השוער בארדיאנו. אלברדו התחיל את הקריירה שלו במחלקת הנוער של סנטוס דה גואליפס ממנה עבר לדפורטיבו סאפריסה. ב-29 בנובמבר 2009 ערך את הופעת הבכורה שלו בקבוצה הבוגרת בניצחון 1-3 נגד מוניסיפל ליבריה. בדצמבר 2009 חתם לחמש שנים בא.ז. אלקמאר מליגת העל ההולנדית והצטרף אליה ביולי 2010. ב-12 בפברואר 2011 ערך את הופעת הבכורה שלו בקבוצה בהפסד 4-0 לפ.ס.וו. איינדהוהבן. בעונת 2011/2012 הפך לשוער הראשון של הקבוצה לאחר עזיבתו של סרחיו רומרו לסמפדוריה ופרישתו של ג'ואי דידוליצה. ב-21 בדצמבר אלוורדו הותקף על ידי אוהד אייאקס במהלך משחק הגביע נגד הקבוצה. אלברדו הכה את האוהד בחזרה וכתוצאה מכך הורחק בכרטיס אדום, דבר שגרם למאמן אלקמאר לפוצץ את המשחק. לבסוף, החליטה ההתאחדות לבטל את האדום לאלברדו והאוהד שהכה אותו הורחק על ידי הנהלת אייאקס ממשחקי הבית של המועדון לצמיתות. בעונת 2012/2013 זכה עם הקבוצה בגביע ההולנדי. במהלך עונת 2014/2015 נפצע בברכו ונעדר חודשיים למגרשים. באוגוסט 2015 חתם בטרבזונספור מליגת העל הטורקית. בטרבזונספור מיעט לשחק ושימש לרוב כשוער שני. בקיץ 2019 חזר לקוסטה ריקה וחתם בארדיאנו. בינואר 2021 חתם בלימון ובסיום העונה חזר לארדיאנו. בצעירותו, אלברדו שיחק עם נבחרת הנוער של קוסטה ריקה בגביע העולם בכדורגל עד גיל 20 - 2009. באוגוסט 2010 ערך את הופעת הבכורה שלו בנבחרת קוסטה ריקה במשחק ידידות נגד פרגוואי. ב-12 במרץ 2012 הושעה מהנבחרת לאחר שנטש את הנבחרת זמן קצר לקראת משחק הידידות נגד ספרד מבלי ליידע אף אחד מאנשי הצוות המקצועי. לקראת מונדיאל 2014 נכלל בסגל הרחב של הנבחרת, אך לא נכלל בסגל הסופי בין היתר בשל סכסוך בינו למאמן הנבחרת, חורחה לואיס פינטו. לאחר עזיבתו של פינטו את הנבחרת, אלברדו חזר לסגל הנבחרת ונכלל בסגלה לקראת גביע הזהב 2015, גביע הזהב 2021 ומונדיאל 2022. דפורטיבו סאפריסה ליגת העל של קוסטה ריקה: קלאסורה 2010 אלקמאר הגביע ההולנדי: 2012/2013 ארדיאנו ליגת העל של קוסטה ריקה: אפרטורה 2019 מדיה וקבצים בנושא אסטבן אלברדו בוויקישיתוף אסטבן אלברדו, באתר Transfermarkt אסטבן אלברדו, באתר Soccerway אסטבן אלברדו, באתר WorldFootball.net אסטבן אלברדו, באתר National Football Teams אסטבן אלברדו, באתר FootballDatabase.eu מור רכס, ‏הבורג השתחרר: השחקנים שלקחו את החוק לידיים, באתר ONE‏, 25 בינואר 2013
כריסטיאן באסוגוג

כריסטיאן מוגאנג באסוגוג (בצרפתית: Christian Mougang Bassogog; נולד ב-18 באוקטובר 1995) הוא כדורגלן קמרוני המשחק בעמדת החלוץ באנקרגוג'ו. באסוגוג התחיל את הקריירה שלו במחלקת הנוער של ריינבוו. ב-25 באפריל 2015 באסוגוג חתם בוילמינגטון המארהאדס מארוצ הברית. ב-28 באוגוסט 2015 חתם באולבורג מליגת העל הדנית. כעבור חודש ערך את הופעת הבכורה שלו בקבוצה במשחק הגביע נגד ליסטרופ. ב-29 בפברואר 2016 ערך את הופעת הבכורה שלו בליגה במשחק הליגה נגד מיטיולן. ב-19 בפברואר 2017 חתם בחינאן ג'יאנייה מליגת העל הסינית תמורת כ-5 מיליון פאונד והפך לכדורגלן היקר בהיסטוריה של המועדון. ב-26 בפברואר 2021 באסוגוג חתם בשאנגחאי שנחווה. ב-12 בנובמבר 2016 ערך את הופעת הבכורה שלו בנבחרת קמרון בתיקו 1-1 נגד זמביה. ב-5 בינואר 2017 הבקיע את שער הבכורה שלו בנבחרת בניצחון 0-2 נגד הרפובליקה הדמוקרטית של קונגו. באסוגוג השתתף עם הנבחרת 3 פעמים בגביע אפריקה לאומות, גביע הקונפדרציות 2017 ומונדיאל 2022. נבחרת קמרון גביע אפריקה לאומות: 2017 אישיים שחקן מצטיין בגביע אפריקה לאומות 2017 נבחרי גביע אפריקה לאומות 2017 מדיה וקבצים בנושא כריסטיאן באסוגוג בוויקישיתוף כריסטיאן באסוגוג, ברשת החברתית אינסטגרם כריסטיאן באסוגוג, באתר Transfermarkt כריסטיאן באסוגוג, באתר Soccerway כריסטיאן באסוגוג, באתר BDFutbol כריסטיאן באסוגוג, באתר WorldFootball.net כריסטיאן באסוגוג, באתר National Football Teams כריסטיאן באסוגוג, באתר FootballDatabase.eu כריסטיאן באסוגוג, באתר ESPN
ג'ו גלהרדט

ג'וזף פול גלהרדט (באנגלית: Joseph Paul Gelhardt; נולד ב-4 במאי 2002 בליברפול שבאנגליה) הוא כדורגלן אנגלי המשחק בעמדת החלוץ בלידס יונייטד מהצ'מפיונשיפ. גלהרדט גדל במחלקת הנוער של ויגאן את'לטיק. הוא ערך 19 הופעות ליגה בקבוצה הבוגרת של המועדון במסגרת הפוטבול ליג צ'מפיונשיפ, בהן הבקיע שער אחד. ב-10 באוגוסט 2020 חתם גלהרדט על חוזה לארבע עונות בלידס יונייטד מהפרמייר ליג. ב-21 בספטמבר ערך את הופעת הבכורה שלו במועדון, בניצחון על פולהאם במסגרת הסיבוב השלישי של גביע הפוטבול ליג לעונת 2021/2022. ב-16 באוקטובר ערך את הופעת הבכורה שלו בליגה, בהפסד 0–1 לסאות'המפטון במסגרת המחזור השמיני לעונת 2021/2022. ב-11 בדצמבר הבקיע את שער הבכורה שלו במועדון, בהפסד 2–3 לצ'לסי במסגרת המחזור ה-16 בליגה. בעונתו הראשונה במועדון ערך 20 הופעות ליגה, בהן הבקיע שני שערים. עקב מיעוט הופעותיו בשורות לידס בעונת 2022/2023, בעיקר כמחליף, עבר גלהרדט ב-27 בינואר 2023 בהשאלה לסנדרלנד מהצ'מפיונשיפ עד לסיום העונה. לאחר נשירתה של לידס לצ'מפיונשיפ בסיום עונת 2022/2023, נכנס כמחליף במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-9 באוגוסט פתח בהרכב והבקיע את שערו הראשון לעונה במסגרת גביע הפוטבול ליג מול שרוסברי טאון, שהסתיים בניצחון בתוצאה 1–2. בעונת 2024/2025 פתח לראשונה ב-14 באוגוסט 2024 בהפסד 0–3 למידלסברו במסגרת הסיבוב הראשון של גביע הפוטבול ליג. הוא שיחק לראשונה בליגה כמחליף בדקות הסיום בניצחון 0–2 על שפילד ונסדיי ב-23 באוגוסט. מדיה וקבצים בנושא ג'ו גלהרדט בוויקישיתוף ג'ו גלהרדט, ברשת החברתית אינסטגרם ג'ו גלהרדט, באתר Transfermarkt ג'ו גלהרדט, באתר Soccerway ג'ו גלהרדט, באתר BDFutbol ג'ו גלהרדט, באתר WorldFootball.net ג'ו גלהרדט, באתר FootballDatabase.eu Joe Urquhart, Leeds land signature of highly-rated Wigan youngster on a four-year deal, Yorkshire Evening Post, 10 August 2020 Dafydd Pritchard, Leeds United 2 Cardiff City 2, BBC Sport, 6 August 2023 Leeds United 2-1 Shrewsbury Town: Pascal Struijk gives Daniel Farke first win as boss, BBC Sport, 9 August 2023 Leeds United 0 3 Middlesbrough, BBC Sport, 14 August 2024 Sheffield Wednesday 0 2 Leeds United, BBC Sport, 23 August 2024
הנריקה אראוז'ו

הנריקה פריירה אראוז'ו (בפורטוגזית: Henrique Pereira Araújo; נולד ב-19 בינואר 2002 בפונשל שבפורטוגל) הוא כדורגלן פורטוגזי המשחק בעמדת החלוץ בקבוצת בנפיקה ליסבון מליגת העל הפורטוגלית. אראוז'ו גדל במחלקות הנוער של אנדוריניה, מאריטימו ובנפיקה ליסבון. בשנת 2020 החל לשחק בקבוצת המילואים של בנפיקה ליסבון. ב-29 בינואר 2022 ערך את הופעת הבכורה שלו בקבוצה הראשונה של המועדון, בהפסד 2-1 לספורטינג ליסבון במסגרת גביע הליגה הפורטוגלית. ב-2 בפברואר ערך את הופעת הבכורה שלו בליגת העל הפורטוגלית, בהפסד 2-1 לז'יל ויסנטה במסגרת המחזור ה-20 לעונת 2021/2022. ב-11 במרץ הבקיע את שער הבכורה שלו במועדון, בתיקו 1-1 נגד ויזלה במסגרת המחזור ה-26 בליגה. בסך הכל ערך חמש הופעות ליגה בעונת 2021/2022, בהן הבקיע שני שערים. ב-2 בנובמבר 2022 ערך אראוז'ו את הופעת הבכורה שלו בליגת האלופות, בניצחון 6-1 על מכבי חיפה במסגרת שלב הבתים לעונת 2022/2023. במשחק זה הבקיע את שער הבכורה שלו במפעל. הנריקה אראוז'ו, באתר Transfermarkt הנריקה אראוז'ו, באתר Soccerway הנריקה אראוז'ו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנריקה אראוז'ו".
עמנואל אמגה

עמנואל אמגה (בהולנדית: Emanuel Emegha; נולד ב-3 בפברואר 2003 בהאג שבהולנד) הוא כדורגלן הולנדי המשחק בעמדת החלוץ בקבוצת שטרסבורג מליגת העל הצרפתית. אמגה גדל במחלקת הנוער של ספרטה רוטרדם. ב-13 בספטמבר 2020 ערך את הופעת הבכורה שלו בקבוצה הבוגרת של המועדון, בהפסד 1-0 לאייאקס במסגרת המחזור הראשון בליגת העל ההולנדית לעונת 2020/2021. ב-7 במאי 2021 הבקיע את שער הבכורה שלו במועדון, בניצחון 3-0 על ויטסה ארנהם במסגרת המחזור ה-32 בליגה. בסך הכל ערך 36 הופעות ליגה במדי המועדון, בהן הבקיע שלושה שערים. ב-31 בינואר 2022 חתם אמגה על חוזה לחמש שנים ברויאל אנטוורפן מליגת העל הבלגית. ב-2 באפריל ערך את הופעתו היחידה במועדון, בניצחון 1-0 על לוון במסגרת המחזור ה-33 בליגה לעונת 2021/2022. ב-4 באוגוסט 2022 חתם אמגה על חוזה לארבע עונות בשטורם גראץ מהבונדסליגה האוסטרית. ב-6 באוגוסט ערך את הופעת הבכורה שלו במועדון, בתיקו 1-1 נגד ריד במסגרת המחזור השלישי בליגה לעונת 2022/2023. ב-13 באוגוסט הבקיע את שערי הבכורה שלו במועדון, צמד שערים בניצחון 4-0 על ריינדורף אלטאך במסגרת המחזור הרביעי בליגה. ב-8 בספטמבר ערך את הופעת הבכורה שלו בליגה האירופית, בניצחון 1-0 על מיטיולן במסגרת שלב הבתים לעונת 2022/2023. במשחק זה הבקיע את השער היחיד של קבוצתו. בקיץ 2023 חתם בשטרסבורג מליגת העל הצרפתית. מדיה וקבצים בנושא עמנואל אמגה בוויקישיתוף עמנואל אמגה, באתר Transfermarkt עמנואל אמגה, באתר Soccerway עמנואל אמגה, באתר BDFutbol עמנואל אמגה, באתר WorldFootball.net עמנואל אמגה, באתר FootballDatabase.eu THE GREAT OLD VERSTERKT ZICH MET EMANUEL EMEGHA באתר הרשמי של רויאל אנטוורפן, 31 בינואר 2022 (בהולנדית) Emanuel Emegha unterschreibt in Graz באתר הרשמי של שטורם גראץ, 4 באוגוסט 2022 (בגרמנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עמנואל אמגה".
יון קריקבורו

יון קריקבורו חיימרנה (בספרדית: Jon Karrikaburu Jaimerena; נולד ב-19 בספטמבר 2002 באליסונדו שבספרד) הוא כדורגלן ספרדי המשחק בעמדת החלוץ באלאבס, בהשאלה מריאל סוסיאדד. קריקבורו גדל במחלקת הנוער של ריאל סוסיאדד. בשנת 2019 החל לשחק בקבוצות המילואים של המועדון, ובעונת 2021/2022 שיחק עם ריאל סוסיאדד ב' במסגרת הליגה הספרדית השנייה. הוא ערך 36 הופעות ליגה בעונה זו, בהן הבקיע 11 שערים. ב-30 בספטמבר 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד מונקו במסגרת שלב הבתים של הליגה האירופית לעונת 2021/2022. ב-14 באוגוסט 2022 ערך את הופעת הבכורה שלו בלה ליגה, בניצחון 0–1 על קדיס במסגרת המחזור הראשון לעונת 2022/2023. יון קריקבורו, באתר Transfermarkt יון קריקבורו, באתר Soccerway יון קריקבורו, באתר BDFutbol יון קריקבורו, באתר WorldFootball.net יון קריקבורו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יון קריקבורו".
כימרה (סדרת טלוויזיה)

כימרה (ברוסית: Химера) היא סדרת דרמה רוסית שנוצרה עבור רשת ivi.ru על ידי אלכסנדר צקאלו ואיוואן סמוחוואלוב מחברת ההפקות Sreda. הסדרה בת עשרה פרקים שודרה בשנת 2022. הסדרה מתרחשת בשנת 2012 ברוסיה ומתמקדת במאבקם של סוכני השירות הפדרלי למלחמה בסמים, בסחר בסמים בסנקט פטרבורג, אך גם בשחיתות שבתוככי הארגון, ארבע שנים לפני פירוק הארגון. שנת 2012 בסנקט פטרבורג. מלחמה פורצת בין שתי ארגוני סחר בסמים, על משלוח של 300 קילוגרם קוקאין שהגיע מאקוודור. סוחר הסמים יבגני טטרינצב מחליט להרחיק את המתחרה שלו - קארים רחמון. קונסטנטין קונקוב, סוכן השירות הפדרלי למלחמה בסמים מנהל את המלחמה שלו נגד סוחרי הסמים, בעודו מנסה לברר מתי משלוח הסמים הבא יגיע לנמל סנקט פטרבורג. קונקוב מגלה באמצעות המודיע שלו, עלי, כאשר מגיעה חבילת הסמים הבאה לנמל. הוא פונה לממונים עליו בהצעה לבצע פשיטה. אבל זה לא קל לעשות את זה, יש צורך לתאם את הפעולה בחלונות הגבוהים. במקביל, בחור בשם דימה עם אוטיזם זקוק לכסף והוא יוצר חנות תרופות מקוונת באמצעות הדארקנט בשם "כימרה". חברתו של דימה לרה נחטפת, ודימה מעלה תוכנית לשחרר אותה. יחד עם שותפיו החדשים, הוא מארגן פשיטה על המחסן של עלי, מה שמוביל בשלב זה את קונקוב לספקי הסמים של דימה. רחמון מבקר את סרגיי ומספר לו על קונקוב, הפועל נגדם. סרגיי מחליט להתמודד איתו ובעצת אשתו הוא מחליט למצוא את נקודות הכאב של הסוכן. בינתיים, אשתו מגיעה לקונסטנטין, שאומר שאפשר לשלוח את בנם לטיפול בגרמניה. דימה מנסה למצוא את ההאקר שגנב את כל המערכת שלהם. סרגיי מקבל משימה מרחמון לגלות מי עומד מאחורי "כימרה". לשם כך הוא מחליט להשתמש בקונקוב והוא גם רוצה שיגלה מי מהממונים עליו אישר את רצח טטרינצב האב. בינתיים, דימה פוגש את האקר המכונה Big bro שגנב את המערכת המקוונת שלו והם הופכים לשותפים. הם מתכננים להרחיב את העסק שלהם כדי להתחזק ולהתכונן לפגוש את אלה שרודפים אותם. הם נפגשים עם ספקים מהטריאדה הסינית. כעת דימה מקבל מדי חודש 200 קילוגרם סמים לצורך מכירה. קונקוב לוקח את דימה ומביא אותו לסרגיי. יחד הם מגיעים למשרד החדש של חנות "כימרה". בזמן שדימה מציג את התוכנית שלו למכירת סמים ללא אלימות. נציגי השירות הפדרלי למלחמה בסמים מסכימים להעניק חסות בתנאי שיסייע להם ללכוד את סוחרי הסמים המבוקשים. אלדר קלימולין - דמיטרי "דימה" סאפגין אלכסנדר קוזנצוב - קונסטנטין קונקוב, מייג'ור השירות הפדרלי לשליטה בסמים ליקריה איליאשנקו - קסניה, עיתונאית אנדריי סמירנוב - יבגני טטרינצב, "הטטרי", ראש ארגון פשע ילנה פרודניקובה - לריסה, אשתו של יבגני יגור קורשקוב - סרגיי טטרינצב, בנו של יבגני דריה אוורטינסקאיה - קרינה, רעייתו של סרגיי וסילי מיכאילוב - טיומה ("יודה") אנגלינה זאגרבינה - לרה ("כימרה") איגור מירקורבאנוב - כארים רחמונוב ("רחמון"), ראש ארגון פשע ואדים נורשטיין - טגלאט, עוזרו של רחמון ארתור איוואנוב - איוואן לבדב, מפקד מחלקת סנקט פטרבורג בהשירות הפדרלי לשליטה בסמים כריסטינה קוצ'רנקו - ארינה, בתו של לבדב ארתור ואחה - פיוטר גלושקו, גנרל במשטרת רוסיה יוליה מרצ'נקו - אליה, אמו של דימה אלכסנדר קודארנקו - אנטון, אביו של דימה סחאט דורסונוב - עלי אחמדוב, סוחר סמים אלכסיי שילניקוב - Big bro, האקר אתר האינטרנט הרשמי של כימרה "כימרה", במסד הנתונים הקולנועיים IMDb (באנגלית) "כימרה", במסד הנתונים הקולנועיים KinoPoisk (ברוסית) Онлайн-кинотеатр ivi выпустит сериал о наркобизнесе в России от создателей «Метода», Афиша (ברוסית) По ту сторону даркнета: репортаж со съемок сериала «Химера», Кино-Театр.Ру, ‏2022-01-03
רוקו שימיץ'

רוקו שימיץ' (בקרואטית: Roko Šimić; נולד ב-10 בספטמבר 2003 במילאנו שבאיטליה) הוא כדורגלן קרואטי המשחק בעמדת החלוץ בקבוצת רד בול זלצבורג. שימיץ' נולד במילאנו שבאיטליה, כאשר אביו, כדורגלן העבר דאריו שימיץ', שיחק בקבוצה המקומית מילאן. שימיץ' גדל במחלקות הנוער של דינמו זאגרב, נ.ק. קוסטושיה ולוקומוטיבה זאגרב. בעונת 2020/2021 שיחק בקבוצה הבוגרת של לוקומוטיבה זאגרב במסגרת ליגת העל הקרואטית, וערך 25 הופעות ליגה, בהן הבקיע שלושה שערים. ב-17 ביולי 2021 חתם שימיץ' על חוזה לשלוש עונות ברד בול זלצבורג מהבונדסליגה האוסטרית. ב-20 באוקטובר ערך את הופעת הבכורה שלו במועדון, בניצחון 1–3 על וולפסבורג במסגרת שלב הבתים של ליגת האלופות לעונת 2021/2022. ב-24 באוקטובר ערך את הופעת הבכורה שלו בליגה, בניצחון 1–4 על שטורם גראץ במסגרת המחזור ה-12 לעונת 2021/2022. במשך רוב עונה זו שיחק בליפרינג, קבוצת המילואים של המועדון. ב-19 באוקטובר 2022 הבקיע את שער הבכורה שלו במועדון, בניצחון 1–6 על אדמירה ואקר מדלינג במסגרת הגביע האוסטרי. ב-5 בינואר 2023 הושאל לפ.צ. ציריך השווייצרית למשך חצי עונה בהן הוא כבש 4 שערים ובישל שער אחד בליגה. ב-30 ביוני 2023 חזר שימיץ' לרד בול זלצבורג. ב-20 בספטמבר 2023 הבקיע לראשונה ובישל לראשונה בליגת האלופות במשחקה הראשון של זלצבורג בשלב הבתים לעונת 2023/2024 בליגת האלופות. רד בול זלצבורג אליפות אוסטריה (1): 2021/2022 הגביע האוסטרי (1): 2021/2022 מדיה וקבצים בנושא רוקו שימיץ' בוויקישיתוף רוקו שימיץ', באתר Transfermarkt רוקו שימיץ', באתר Soccerway רוקו שימיץ', באתר WorldFootball.net רוקו שימיץ', באתר FootballDatabase.eu Put Roka Šimića mimo Dinama od Kustošije do Red Bull Salzburga באתר Nacional, ‏ 12 בספטמבר 2021 (בקרואטית)
איוואן אסון

איוואן אסון מונסון (בספרדית: Iván Azón Monzón; נולד ב-24 בדצמבר 2002 בסרגוסה שבספרד) הוא כדורגלן ספרדי המשחק בעמדת החלוץ בקבוצת ריאל סרגוסה מהליגה הספרדית השנייה. אסון גדל במחלקות הנוער של אמיסטאד, ריאל סרגוסה ואל אוליבר. בשנת 2020 החל לשחק בקבוצה הבוגרת של ריאל סרגוסה במסגרת הליגה הספרדית השנייה. בשתי עונותיו הראשונות ערך 65 הופעות ליגה, בהן הבקיע עשרה שערים. איוואן אסון, ברשת החברתית אינסטגרם איוואן אסון, באתר Transfermarkt איוואן אסון, באתר Soccerway איוואן אסון, באתר BDFutbol איוואן אסון, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איוואן אסון".
נבחרת אל סלוודור בכדורגל

נבחרת אל סלוודור בכדורגל, הידועה בכינוייה "לה סלקטה" (הנבחרת), היא נבחרת הכדורגל הלאומית של אל סלוודור. הנבחרת היא בעלת שני תארים חשובים במרכז אמריקה שכן היא המדינה הראשונה במרכז אמריקה ששלחה נבחרת לגביע העולם בכדורגל במונדיאל 1970, וכן הנבחרת הראשונה שעשתה זו בפעם השנייה, במונדיאל 1982. הדירוג הנוכחי של נבחרת אל סלוודור ברשימת הדירוג של פיפ"א, הוא המקום ה-80 בעולם, נכון ל-19 בספטמבר 2024; הניקוד הוא 1,307.04 – עלייה של נקודה אחת לעומת ניקוד קודם. דירוג השיא 49 נמדד לראשונה באפריל 2012, והדירוג הנמוך ביותר 169 נמדד לראשונה בנובמבר 2006. הנבחרת העפילה פעמיים לגביע העולם בכדורגל במונדיאל 1970 בו הפסידה לנבחרת בלגיה בתוצאה 3-0, לנבחרת מקסיקו בתוצאה 4-0 ולנבחרת ברית המועצות בתוצאה 2-0. בפעם השנייה בה העפילה הנבחרת לגביע העולם בכדורגל, במונדיאל 1982 שלחה הנבחרת 20 שחקנים (2 פחות מהמותר שהוא 22 מסיבה שאינה ידועה עד היום) עם המאמן מארויסיו "פיפו" רודריגז לספרד שם במשחק הראשון נוצחה הנבחרת על ידי נבחרת הונגריה בתוצאה 10-1 שזו תוצאת ההפסד הגדולה ביותר בתולדות המונדיאל. במשחק הבא כבר שיחקה הנבחרת יותר טוב והפסידה רק 1-0 לנבחרת בלגיה. במשחק השלישי הפסידה לאלופת המונדיאל היוצאת, נבחרת ארגנטינה בתוצאה 2-0. נבחרת הכדורגל של אל סלוודור ידועה בחלקה במלחמת הכדורגל שהתחילה לאחר משחק מוקדמות למונדיאל 1970 נגד נבחרת הונדורס. לאחר המשחק פלשו כוחות צבא מאל סלוודור להונדורס ב-14 ביולי 1969. הסיבה למלחמה אינה נטועה בתוצאת המשחק, שבסופו של דבר לאחר כל משחקי הגומלין ניצחה אל סלוודור, אלא בבעיית הגבול בין המדינות שהייתה בעיה קשה שחיכתה לפתרון. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה מדליית זהב: 1954, 2002 נכון ל-26 במרץ 2024 שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת אל סלוודור בכדורגל בוויקישיתוף אתר האינטרנט הרשמי של נבחרת אל סלוודור בכדורגל נבחרת אל סלוודור בכדורגל, ברשת החברתית פייסבוק נבחרת אל סלוודור בכדורגל, ברשת החברתית אקס (טוויטר) נבחרת אל סלוודור בכדורגל, ברשת החברתית אינסטגרם דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
מתאוס נסימנטו

מתאוס נסימנטו דה פאולה (בפורטוגזית: Matheus Nascimento de Paula; נולד ב-3 במרץ 2004 בניטרוי שבברזיל) הוא כדורגלן ברזילאי המשחק בעמדת החלוץ בקבוצת בוטפוגו מליגת העל הברזילאית. מתאוס גדל במחלקת הנוער של בוטפוגו. ב-6 בספטמבר 2020 ערך את הופעת הבכורה שלו בקבוצה הבוגרת של המועדון, בתיקו 2-2 נגד קורינתיאנס במסגרת המחזור השמיני בליגת העל הברזילאית לעונת 2020. מתאוס נסימנטו, ברשת החברתית אינסטגרם מתאוס נסימנטו, באתר Transfermarkt מתאוס נסימנטו, באתר Soccerway מתאוס נסימנטו, באתר BDFutbol מתאוס נסימנטו, באתר WorldFootball.net מתאוס נסימנטו, באתר FootballDatabase.eu